Bögkeme

Bögkeme (in 't lokaal plat ouch Böggeme, Nederlands: Buggenum) is 'n dörp in de gemeinte Leudaal.

Karakteristiek veur Bögkeme is de bebouwing langs de Dörpsstraot. De St. Aldegundiskirk en Hoes Malborgh valle dao ouch ónger. De sjriefster Neel Doff is in 1858 in Bögkeme gebaore.

In dit dörp woene ongevieër 1000 lui.

In 1942 woort de gemeinte Bögkeme opgehaeve en aan Hale toegeveug. Sins 2007 huurt Bögkeme bie Leudaal.

Waope

Bögkeme kraog op 5 november 1901 vaan d'n Hoege Raod vaan Adel e waope touwgekind (in de tabel te zien zoonder sjèldhawwer), wat ziech zoe liet umsjrieve:

Gedeild: I. In goud (geel) drei jachhores vaan keel (roed), beslage vaan zèlver, de groete openinge rechsgewend, gezat 2-1; II. in keel 'nen umgewende liew vaan zèlver (wit), getongk en gekroend vaan goud. 't Sjèld gehawwe door de H. Aldegondis, gekleid in e kloesterhabiet vaan zèlver, mèt 'ne mantel vaan sabel (zwart), hawwend in de rechterhand e book vaan zèlver en in de linker, die op 't sjèld rös, 'nen abbatiale staaf vaan goud; de kop umgeve door e gouwe aureool, geziech en han vaan natuurleke kleur, stoonde op e golvend water vaan lazuur (blauw); bove häöre kop 'n douf mèt oetgespreide vleugele vaan zèlver, gebeek en geklajd vaan keel, mèt um häöre kop 'n aureool.

Sint-Aldegonde waor de parochieheilege vaan Bögkeme en kump op 't aajd zegel vaan de sjepebaank veur. 't Huieg waope is gedeild vaan 't graofsjap Häör - boe Bögkeme oets in laog - en de femilie de Keverberg, die hierleke rechte in Bögkeme had. In allebei de waopes stoon fuitsjes: de hores in 't waope vaan Häör mote gein jachhores meh gewoen hores zien, en de liew vaan de Keverberg huurt dobbelstarteg te zien en getongk vaan keel.Heraldry of the World - Buggenum

Historische inwoenertalle
De bevolking vaan de gemeinte Bögkeme is in häör rillatief kort bestoon neet hel gegreujd. 'nen Opgoonden trend woort dèks gebroke door 'nen tied vaan krimp.

 Jaor  Aontal  Oontwikkeling (gans Limbörg) 1830  607Volkstèlling 1830  -- 1840  641Volkstèlling 1840 - Limbörg  +5,6% (+5,6%) 1849  675Volkstèlling 1849 - Hertogdóm Limbörg: gemeintesgewijs indeiling vaan de provincie  +5,3% (+4,3%) 1859  673Volkstèlling 1859 - Plaotseleke indeiling  -0,3% (+4,4%) 1869  699Volkstèlling 1869 - Feiteleke of getèlde bevolking in eder gemeinte vaan 't riek  +3,9% (+4,5%) 1879  702Volkstèlling 1879 - Limbörg: plaotseleke indeiling  +0,4% (+7,0%) Jaor  Aontal  Oontwikkeling (gans Limbörg) 1889  695Volkstèlling 1889 - Limbörg  -1,0% (+6,8%) 1899  663Volkstèlling 1899 - Limbörg  -4,6% (+10,2%) 1909  671Volkstèlling 1909 - Plaotseleke indeiling  +1,2% (+17,8%) 1920  747Volkstèlling 1920 - Plaotseleke indeiling  +11,3% (+32,6%) 1930  755Volkstèlling 1930 - Plaotseleke indeiling  +1,1% (+25,1%)

Rillatief oontwikkeling vaan 1830 tot 1971
(v1830=100)

Greun: Gemeinte Bögkeme
Blauw: Provincie Limbörg

Traditie
 Zazie Rauke, 't Oudjaorszinge mèt oudjaorsleedjes, op 31 december, door de kinger van de basissjoal, trèkkend langs de hoezer.

Rifferenties

Categorie:Leudaal
Categorie:Dörper in Nederlands Limburg